พรีวิว Mitsubishi Eclipse Cross หลังคว้ารางวัล RJC Car of the Year 2019 | ข่าวรถใหม่ ราคารถ 2015-2016 รีวิวรถยนต์ Pantip ไทย
Home / ยี่ห้อรถยนต์ / Mitsubishi / พรีวิว Mitsubishi Eclipse Cross หลังคว้ารางวัล RJC Car of the Year 2019
พรีวิว Mitsubishi Eclipse Cross หลังคว้ารางวัล RJC Car of the Year 2019
Posted by: admin in Mitsubishi, ประเภทรถ, ยี่ห้อรถยนต์, เอสยูวี November 20, 2018	0 226 Views
Mitsubishi Motors Corporation ประกาศความสำเร็จของ Eclipse cross รถ crossover หรือ compact SUV ที่สามารถคว้ารางวัล RJC Car of the Year 2019 ซึ่งจัดขึ้นโดย Automotive Researchers’ & Journalists’ Conference of Japan (RJC) หลังจากที่มีการตัดสินใจวันที่ 13 พฤศจิกายนที่ผ่านมา และถือว่าเป็นครั้งแรกของบริษัทที่ได้รางวัลนี้ นับตั้งแต่ปี 2007 เป็นต้นมา
กรรมการที่ตัดสินรางวัลดังกล่าว ได้เปิดเผยว่า Eclipse cross ไม่เป็นเพียงรถยนต์ที่มีรูปโฉมโดดเด่น ด้วยดีไซน์ที่รวมเอารถสไตล์คูเป้ที่ดูโฉบเฉี่ยว มารวมเข้ากับรถในสไตล์ compact SUV เท่านั้น แต่สมรรถะและพลวัตในการขับขี่ที่ยอดเยี่ยม จากระบบขับเคลื่อน 4 ล้อ Super All-Wheel Control (S-AWC) ของ Mitsubishi รวมถึงเครื่องยนต์เบนซินเทอร์โบ ความจุ 1.5 ลิตร รุ่นใหม่ล่าสุด ที่มาพร้อมเกียร์ CVT 8 สปีด ทำให้รถรุ่นนี้แตกต่างไปจากรถรุ่นอื่นๆ
Eclipse cross เป็นรถ crossover หรือ compact SUV ขนาด 5 ที่นั่ง โดยในต่างประเทศ Eclipse cross ทำตลาดทั้งในรุ่นขับเคลื่อน 2 และ 4 ล้อ โดยขุมพลังที่ใช้เป็นเครื่องยนต์เบนซินเทอร์โบ MIVEC 4 สูบ direct injection รหัส 4B40 TC ความจุ 1499 ซีซี ให้กำลังสูงสุด 152 แรงม้าที่ 5500 รอบ/นาที แรงบิดสูงสุด 250 นิวตันเมตรที่ 2000-3500 รอบ/นาที จับคู่กับเกียร์ CVT 8 สปีด ที่มาพร้อม sport mode
ระบบกันสะเทือนหน้าเป็นแบบ Macpherson strut มาพร้อม coil spring และเหล็กกันโคลง ส่วนด้านหลังเป็นแบบ Multi-link พร้อมเหล็กกันโคลง ระบบห้ามล้อหน้าเป็นดิสก์เบรคเจาะรูระบายความร้อน ส่วนด้านหลังเป็นดิสก์เบรกเช่นเดียวกัน โดยล้ออัลลอยเป็นขนาด 18 นิ้ว
Eclipse cross เป็นรถรุ่น global model ที่ Mitsubishi มีแผนในการทำตลาดกว่า 100 ประเทศทั่วโลก และเป็นหนึ่งในรถรุ่นที่ขายดีที่สุดรุ่นหนึ่งของบริษัทในปัจจุบัน
Eclipse Cross eclipse cross 2019 Mitsubishi Mitsubishi Eclipse Cross Mitsubishi Eclipse Cross 2019 Mitsubishi Eclipse Cross ไทย RJC Car of the year 2019 มิตซูบิชิ มิตซูบิชิ อีคลิปส์ ครอส มิตซูบิชิ อีคลิปส์ ครอส 2019 อีคลิปส์ ครอส	2018-11-20
Tagged with: Eclipse Cross eclipse cross 2019 Mitsubishi Mitsubishi Eclipse Cross Mitsubishi Eclipse Cross 2019 Mitsubishi Eclipse Cross ไทย RJC Car of the year 2019 มิตซูบิชิ มิตซูบิชิ อีคลิปส์ ครอส มิตซูบิชิ อีคลิปส์ ครอส 2019 อีคลิปส์ ครอส
เปิดตัว 2019 Mitsubishi Pajero Sport Elite Edition รุ่นพิเศษ ราคาเริ่มต้น 1.459 ล้านบาท
คืนชีพ Mitsubishi Lancer อาจใช้แพลตฟอร์มร่วมกับ Mirage และ Nissan Juke ใหม่